Source: http://corneliuvadimtudor.blogspot.ro/2011_07_03_archive.html
Timestamp: 2017-07-20 22:40:14+00:00
Document Index: 2057516

Matched Legal Cases: ['articolul 123', 'articolul 1', 'articolul 138', 'articolul 2', 'articolul 3', 'articolul 16', 'articolul 32', 'articolul 34', 'articolul 34', 'articolul 36', 'Articolul 36', 'articolul 41', 'articolul 54', 'articolul 54', 'articolul 82', 'articolul 136', 'articolul 13', 'articolul 123', 'articolul 13']

Dr. Corneliu Vadim Tudor: 03.07.2011 - 10.07.2011
Vineri pe canalul B1TV !
Emisiunea de vineri de pe B1TV:
http://inregistrari.b1.ro/view-08_Jul-2011-actual_b1-72.html Publicat de
Documente oficiale, semnate de preşedintele PRM la Parlamentul European
I) Ajutorarea bolnavilor de epilepsie
- avînd în vedere articolul 123 din Regulamentul său de procedură,
A) întrucît epilepsia este cea mai întîlnită afecţiune cerebrală gravă;
B) întrucît 6.000.000 de europeni suferă de epilepsie, anual fiind diagnosticate 300 000 de cazuri noi;
C) întrucît pînă la 70% dintre persoanele afectate ar putea evita crizele epileptice printr-un tratament adecvat, în condiţiile în care 40% dintre persoanele cu epilepsie din Europa nu beneficiază de un astfel de tratament;
D) întrucît 40% dintre copiii cu epilepsie au dificultăţi la şcoală;
E) întrucît nivelul şomajului este ridicat în rîndul persoanelor cu epilepsie din Europa;
F) întrucît persoanele cu epilepsie sînt expuse stigmatizării şi prejudecăţilor;
G) întrucît epilepsia distruge sănătatea şi afectează, totodată, toate aspectele vieţii, putînd impune poveri de natură fizică, psihologică şi socială asupra persoanelor afectate şi a familiilor lor,
1) invită Comisia şi Consiliul:
- să încurajeze cercetarea şi inovarea în domeniul prevenţiei, al diagnosticării precoce şi al tratamentului epilepsiei;
- să acorde prioritate epilepsiei, ca o boală importantă, care impune o povară considerabilă în întreaga Europă;
- să întreprindă iniţiative prin care să încurajeze statele membre să garanteze egalitatea calităţii vieţii pentru persoanele cu epilepsie, inclusiv în materie de educaţie, încadrare în muncă, transport şi servicii medicale publice, de exemplu prin stimularea schimbului de bune practici;
- să încurajeze realizarea unor evaluări eficiente ale impactului asupra sănătăţii în ceea ce priveşte toate politicile importante de la nivel naţional şi de la nivelul UE;
2) Invită statele membre să introducă o legislaţie corespunzătoare, destinată să protejeze drepturile tuturor persoanelor cu epilepsie;
3) Încredinţează Preşedintelui sarcina de a transmite prezenta Declaraţie, însoţită de numele semnatarilor, Comisiei şi Parlamentelor statelor membre.
II) Ajutorarea invalizilor civili de război
- avînd în vedere programul de la Stockholm adoptat de Consiliul European în decembrie 2009;
A) întrucît Uniunea Europeană este de mult timp un promotor declarat al păcii internaţionale şi al prevenirii utilizării minelor antipersoană;
B) întrucît invalizii civili de război, victime ale minelor antipersoană şi ale altor arme abandonate, şi victimele actelor de terorism din statele membre şi din ţările candidate se confruntă cu probleme de sănătate şi dificultăţi socio-economice permanente care trebuie abordate într-o manieră cuprinzătoare şi coordonată;
1) Consideră că Europa ar trebui să dea un exemplu pentru restul lumii prin recunoaşterea şi abordarea nevoilor pe termen lung ale victimelor atacurilor teroriste şi ale invalizilor civili de război, acordînd acestora un statut special;
2) Invită Comisia să întreprindă măsurile necesare pentru a se asigura că nevoile medicale şi sociale permanente ale invalizilor civili de război şi ale victimelor terorismului sînt îndeplinite fără discriminare în UE, cu scopul de a ajuta astfel de persoane să ducă o viaţă demnă în mediul lor propriu;
3) Încredinţează Preşedintelui sarcina de a transmite prezenta declaraţie, însoţită de numele semnatarilor, Consiliului şi Comisiei, precum şi Parlamentelor statelor membre.
http://www.ziarultricolorul.ro/special/documente-oficiale-semnate-de-preedintele-prm-la--parlamentul-european.html Publicat de
Declaraţii ale Parlamentului European semnate, la Strasbourg, de preşedintele PRM
* Acordurile internaţionale referitoare la corupţie şi la finanţarea partidelor.
* Instituirea programelor de învăţămînt „Erasmus“ şi „Leonardo da Vinci“ euro-mediteraneene.
* Combaterea terorismului şi extremismului în Pakistan.
* Reforma politicii comunitare în domeniul pescuitului.
* Protejarea copiilor şi a tinerilor împotriva creşterii foarte mari a costurilor şi a facturilor exagerat de ridicate pentru telefonia mobilă.
* Program de ajutorare a invalizilor civili de război.
* Program pentru ajutorarea bolnavilor de epilepsie.
* Ajutor pentru sprijinirea eforturilor eroice ale lucrătorilor şi pompierilor de la Centrala Nucleară de la Fukushima (Japonia).
* Siguranţa Centralelor Nucleare din vecinătatea Uniunii Europene.
* Instituirea unui corp de voluntari europeni de ajutor umanitar.
* Program de ocrotire a albinelor.
http://www.ziarultricolorul.ro/eveniment/declaraii-ale-parlamentului-european-semnate-la--strasbourg-de-preedintele-prm.html Publicat de
Preşedintele PRM, care este, totodată, şi proprietar al ziarului „Tricolorul“, prezintă scuze realizatoarei Mirela Vaşadi, de la postul Realitatea TV, pentru unele rînduri maliţioase care au apărut în publicaţia lui. Textul care a durut-o pe drăguţa şi sensibila ziaristă se pare că a apărut la începutul lunii aprilie, cînd Tribunul se afla la lucrările Parlamentului European, de la Strasbourg, aşa cum a fost, de altfel, şi în această săptămînă. Este de prisos să mai precizăm că dl. Vadim nu numai că nu a scris acele rînduri (semnate cu pseudonimul Sorin Ovidiu Ghiţă), dar nici măcar nu le-a văzut şi habar n-are de ele. În orice caz, ca patron al publicaţiei, el îşi asumă răspunderea şi exprimă regretele sale. De asemenea, îi invită pe redactorii şi pe colaboratorii săi să nu-l mai certe cu toată lumea.
http://www.ziarultricolorul.ro/special/primii-cu-colindul.html Publicat de
Preşedintele PRM a cîştigat procesul cu Cozmin Guşă
Domnul Corneliu Vadim Tudor a cîştigat Apelul pe care, prin avocata sa, doamna Mariana Ştefan, l-a făcut la hotărîrea dată anterior în favoarea lui Cozmin Guşă, prin care Tribunul ar fi trebuit să-i plătească acestuia o mare sumă de bani (cca. 700.000.000 de lei vechi). Potrivit hotărîrii Tribunalului Bucureşti, instanţa a admis Apelul înaintat de Corneliu Vadim Tudor şi Editura „Speranţa“, în contradicţie cu reclamantul Cozmin Guşă. Aşa că lacheul Şarpelui cu Ochelari poate să se pupe singur în fund, ca maimuţa.
http://www.ziarultricolorul.ro/ultima-ora/preedintele-prm-a-ctigat-procesul-cu-cozmin-gu.html Publicat de
În atenţia lui Cătălin Predoiu şi a Laurei Codruţa Kövesi: NU-I MAI PROTEJAŢI PE TRAFICANŢII DE COPII! NU FIŢI PĂRTAŞI LA CRIMA ORGANIZATĂ!
,,Hoţul care strigă, primul, «Hoţii!»" - aşa s-ar putea intitula serialul jenant, pe care, de 4 zile, se chinuieşte să îl fabrice infractorul Cezar Marin. Înspăimîntat de spectrul puşcăriei, pentru proxenetism şi trafic cu minori în Italia, acest borfaş înnăscut a negociat cu unii dintre aşa-zişii oameni ai legii să i se ofere protecţie, în schimbul unor minciuni scelerate, împotriva preşedintelui PRM. Iată că adevărul a ieşit la iveală cu mult mai repede decît puteam bănui: nu numai că dl. Vadim n-a falsificat, în viaţa lui, nici o semnătură - dar cel care se ocupă cu astfel de fărădelegi este chiar el, derbedeul Cezar Marin! Priviţi ce se poate citi pe site-ul Ministerului Justiţiei:
,,TRIBUNALUL BUCUREŞTI.
Număr unic de dosar: 26.001/3/2005 (3836/2005)
Înregistrat în data de: 17.06.2005. Obiect dosar: Art. 215 alin. 5 Cod penal. Materia juridică: Penal (...). Soluţie: În baza art. 290 Cod penal cu aplic. art. 74 şi 76 lit. e) Cod penal condamnă pe inculpatul Marin Cezar Cătălin la 15 zile închisoare pentru comiterea infracţiunii de fals în înscrisuri sub semnătură privată". Avînd în vedere că nu mai există nici o revenire, Sentinţa a rămas definitivă. Aşa după cum se poate constata, individul se îndeletnicea, printre altele, cu falsificarea semnăturilor. Este mai presus de orice îndoială că el şi-a falsificat propria semnătură, a încasat banii, după care a pretins că nu e semnătura lui, cerînd banii încă o dată!
În legătură cu trocul ordinar pe care puşcăriaşul Cezar Marin îl face cu anchetatorii săi, priviţi cum arată o NOTĂ care a parvenit pe adresa formaţiunii noastre, de la ofiţeri ai Serviciilor Secrete: ,,Procurorul DIICOT Bucureşti Ilie Donţu este cel care are în lucru dosarul traficanţilor de minori cu destinaţia Italia, dosar în care este implicat şi fostul şofer al preşedintelui PRM. Tot Ilie Donţu este cel care a pus botul la prostiile debitate de Cezar Marin despre liderul PRM. Surse din Serviciile Secrete ne-au informat despre faptul că, atunci cînd s-a văzut transportat cu mandat de aducere la sediul Poliţiei de Frontieră, Cezar Marin i-a spus procurorului că, dacă îl elimină din dosarul în lucru, va depune mărturie în respectivul dosar, dar că «îl poate da pe Vadim». În acest context, procurorul a amînat interogarea adevărată a lui şi l-a pus să se concentreze asupra liderului PRM. Între timp, Ilie Donţu a informat-o de situaţie pe Laura Codruţa Kövesi, care, la rîndul ei, aşteaptă să fie chemată la acest sfîrşit de săptămînă la Cotroceni, pentru a primi ordinele. Aceiaşi oameni mai precizează că în Parchetele din România s-a format un adevărat lanţ al slăbiciunilor. Prin ordine strict confidenţiale, procurorii de caz sînt obligaţi să raporteze către organul ierarhic superior orice fel de anchetă care poate avea în centrul ei personalităţi politice, cu precădere din Opoziţie".
Cum se numesc, oare, cei care oferă protecţie traficanţilor de copii? Tot traficanţi de copii! Din pricina unor astfel de nemernici a ajuns Justiţia „oaia neagră“ a României.
http://www.ziarultricolorul.ro/comunicate-de-presa/n-atenia-lui-ctlin-predoiu-i-a-laurei-codrua-kvesi-nu-i-mai-protejai-pe-traficanii-de-copii-nu-fii-prtai-la-crima-organizat.html Publicat de
Distrugerea şcolii româneşti
S-a vorbit mult despre starea deplorabilă în care se află învăţămîntul românesc. Nu de ieri, de azi, ci din momentul în care miniştrii Învăţămîntului, înregimentaţi politic, au vrut să „lase ceva în urma lor“, creînd confuzie şi degringoladă în sistem. Nu am merge, deocamdată, atît de departe, în sensul că respectivii au făcut parte dintr-un plan foarte bine articulat şi pe termen lung, din ciclul „Ţara te vrea prost, ca să votezi cu cine vrem noi!”, deşi teoria conspiraţiei nu trebuie exclusă din start. Prea multă vîlvă se face în urma rezultatelor de la BAC. Şi, oricît de nepotrivit ar fi personajul care joacă, temporar, rolul de ministru al Educaţiei, cu postul pe care îl deţine, nu credem că poate fi considerat drept unic vinovat al rezultatelor pe care absolvenţii celor 12 clase de liceu le-au obţinut la Bacalaureat în acest an. S-au scos doar la suprafaţă tarele unui sistem falimentar, parte integrantă a unui stat muribund, în care Politica, Economia, Sănătatea, Justiţia suferă de aceleaşi boli, incurabile, de cînd la Putere se rotesc, mereu, guvernanţii ultimilor 21 de ani: corupţie, incompetenţă şi rea-credinţă. Unii rîdeau de economia „planificată“ şi rolul statului (ca reprezentant al cetăţeanului, nu cel de tip mafiot, de azi) în economie. Printre altele, statul ar trebui să aibă rolul de a regla mecanismele fine care să asigure locuri de muncă pentru toţi cetăţenii săi, în funcţie de pregătirea profesională a fiecăruia, dar şi de necesităţile reale ale vremurilor pe care le trăim. A scoate, pe bandă rulantă, şomeri cu diplome de Bacalaureat sau de studii superioare nu s-a dovedit a fi soluţia pentru dezvoltarea unei economii de piaţă performante, aşa cum declarăm că ne dorim, ci doar un sistem de a vinde iluzii pe bani grei. Rezultatele actualului examen de Bacalaureat nu au dezvăluit decît o latură a faptului că analfabetismul devine o realitate pe cît de hidoasă, pe cît de inevitabilă, o întoarcere nefirească în trecut. Unii au declarat că de vină sînt „modelele“ promovate de presă în rîndul tinerilor. Copii de bani gata şi concubinele lor, pe care mass-media îi consideră personaje de succes. Adevărat, e greu să lupţi cu asemenea tip de promovare - şi nu consolează pe nimeni faptul că mare parte dintre aceştia sfîrşesc, mai devreme sau mai tîrziu, faliţi, în vreun centru de dezintoxicare, în urma unei supradoze, sau în şanţ, la volanul decapotabilei cu x cai putere. Indiferent de ce ne spun rating-urile care au pus stăpînire pe programele de Televiziune, sîntem convinşi că mulţi dintre noi ar dori să-i cunoască pe cei 65 de tineri care au luat Bacalaureatul cu nota 10. Sîntem convinşi că fiecare are poveşti de viaţă mult mai interesante decît Adelina, Moni, Sînzi şi alte pupeze din aşa-zisul show-biz. Deşi presa este acum profund inflamată de faptul că rezultatele Bac-ului românesc au făcut înconjurul lumii, avem convingerea că totul va rămîne o furtună într-un pahar cu apă în faţa poveştii de iubire a ex-Columbencei cu miliardarul chinez. Şi, chiar, cui foloseşte atîta carte?
http://www.ziarultricolorul.ro/editorial/distrugerea-colii-romneti.html Publicat de
Liderul PRM s-a adresat membrilor Comisiei Juridice a Parlamentului European
vă aduc la cunoştinţă că Justiţia şi Poliţia din România oferă o protecţie inadmisibilă unui infractor periculos: acesta se numeşte Cezar Marin şi e anchetat penal de Procuratură pentru trafic cu minori în Italia, proxenetism şi jefuirea unei firme din Grecia (100.000 euro). Acest individ a fost asistent local la biroul meu din Bucureşti, dar muncea ca şofer - în ziua în care am aflat că e anchetat la Poliţia de Frontieră pentru traficul cu minori (27 iunie a.c.) l-am concediat. Şi totuşi, infractorul se află în libertate, deşi, în orice ţară din Europa, un asemenea mafiot ar fi fost arestat. Am informaţii că el e protejat politic, pentru a debita nişte aberaţii ridicole despre mine.
Vă rog să analizaţi dacă e normal să fie tolerate asemenea acte de crimă organizată, care aduc prejudicii chiar Uniunii Europene.
6 iulie 2011, Strasbourg
http://www.ziarultricolorul.ro/special/liderul-prm-s-a-adresat-membrilor-comisiei-juridice-a--parlamentului-european.html
Demisia, domnilor miniştri ai Justiţiei şi Internelor!
SMS. Domnilor miniştri Cătălin Predoiu şi Traian Igaş, de ce toleraţi trocul sinistru dintre unii subordonaţi ai voştri şi infractorul Cezar Marin, anchetat penal pentru proxenetism şi trafic de minori în Italia? De ce nu se aplică Legea, în mod egal? Acest fost şofer al meu, pe care l-am concediat tocmai cînd am aflat că a fost ridicat cu mandat de arestare şi anchetat de procurorii DIICOT (27 iunie a.c.), e lăsat în libertate pentru a debita minciuni de om nebun despre mine şi familia mea. E jenant. Aşa că să nu vă miraţi că luna aceasta forurile europene îi pregătesc României un Raport de ţară dezastruos, pe Justiţie şi Afaceri Interne - voi doi sînteţi principalii vinovaţi. Daţi-vă demisia, domnilor!
http://www.ziarultricolorul.ro/special/demisia-domnilor-minitri-ai-justiiei-i-internelor.html
Din respect faţă de China Preşedintele PRM refuză invitaţia de a participa la recepţia dată la Bruxelles în onoarea lui Dalai Lama, cu prilejul împlinirii a 76 de ani de viaţă
Cu ocazia celei de-a 76-a aniversări a zilei de naştere a Sanctităţii Sale Dalai Lama, Biroul Reprezentanţei Tibetului de la Bruxelles are plăcerea să îl invite pe domnul Corneliu Vadim Tudor la o recepţie care va avea loc miercuri,
13 iulie 2011, între orele 19.00-21.00, la Complexul Albert Hall, Chaussée de Wavre 649-651, 1040 Bruxelles.
Ţinuta: costum obişnuit.
Aşteptăm răspunsul dvs. pe adresa de e-mail tibetbrussels@tibet.com ;
Fax: 02 280 29 44.
Vă rugăm să aveţi amabilitatea de a prezenta această invitaţie la recepţie
http://www.ziarultricolorul.ro/special/din-respect-fa-de-china-preedintele-prm-refuz-invitaia-de-a-participa-la-recepia-dat-la-bruxelles-n-onoarea-lui-dalai-lama-cu-prilejul-mplinirii-a-76-de-ani-de-via.html
DACIA, DACII ŞI REVIZUIREA CONSTITUŢIEI
În perioada în care România este singura ţară din Uniunea Europeană ce staţionează în criză, cînd, datoria externă a trecut de 150 miliarde euro, cînd în prima jumătate a anului 2011, Guvernul Boc V (P.D.L., U.D.M.R., U.N.P.R.) a luat noi împrumuturi de peste 14 miliarde euro de la băncile străine, Regimul Băsescu şi U.S.L. (P.S.D., P.N.L. şi P.C.) consideră că prioritară este revizuirea Constituţiei României. Regimul Băsescu-Boc şi partidele politice parlamentare vor să fie revizuită, din nou, după numai 8 ani, Constituţia României, pe ici pe colo, dar nu în punctele esenţiale. În această situaţie şi dacă se insistă pe această temă, Partidul România Mare, care a fost eliminat din Parlamentul României prin fraudele electorale din anul 2008, va putea să acţioneze pentru revizuirea Constituţiei, în baza art. 150. Acesta permite ca revizuirea Constituţiei să fie „iniţiată de preşedintele României la propunerea Guvernului, de cel puţin o pătrime din numărul deputaţilor sau al senatorilor, precum şi de cel puţin 500.000 de cetăţeni cu drept de vot. Cetăţenii care iniţiază revizuirea Constituţiei trebuie să provină din cel puţin jumătate din judeţele ţării, iar în fiecare din aceste judeţe sau în Municipiul Bucureşti trebuie să fie înregistrate cel puţin 20.000 de semnături în sprijinul acestei iniţiative”. În ipoteza în care preşedintele P.R.M., dr. Corneliu Vadim Tudor, şi Biroul Permanent al partidului decid să se acţioneze pentru strîngerea de semnături de la cetăţeni din toate judeţele, este necesar să fie colectate propuneri de la Filialele P.R.M. vizînd revizuirea Constituţiei. Pe baza experienţei politice de peste 20 de ani şi nefiind implicat în subminarea economiei naţionale, în jefuirea bogăţiilor naturale, în îndatorarea externă şi în acte de corupţie, P.R.M. este singurul partid care poate face şi susţine multe propuneri motivate şi necesare de revizuire a Constituţiei. Între acestea, în opinia mea, ar trebui avute în vedere următoarele:
1) La articolul 1- Statul Român, este necesar să se introducă un nou aliniat, iar cele actuale să fie renumerotate. Aliniatul nou propus poate avea următoarea formulare: (1)„România este continuatoarea Daciei, iar românii sînt urmaşii dacilor, ai Poporului Primordial, leagăn al civilizaţiei Europei”. Genialul Mihai Eminescu, în ziarul „Timpul” din 2 noiembrie 1877, scria că: „Va veni ziua în care şi pietrele vor vorbi adevărul, în care cartea faptelor petrecute va sta deschisă şi se va citi atît de lămurit, încît toată doctrina paralogismelor nu va fi în stare să-i întunece înţelesul”. Se pare că ziua aceea a venit şi românii trebuie să-şi cunoscă adevăratul trecut istoric şi în Constituţie să fie făcută o precizare clară. Românii au dreptul să cunoască şi trebuie să ştie care este istoria cea adevărată a dacilor, a Daciei şi a României. „Istoria este cea dintîi carte a unei naţii. Într-însa îşi vede trecutul, prezentul şi viitorul”. Aşa scria Nicolae Bălcescu, la mijlocul Secolului al XIX-lea. Mai ales în urma descoperirilor arheologice din ultimii 50 de ani şi a numeroaselor informaţii prezentate la Congresele anuale de Dacologie rezultă că Dacia a fost vatra vechii Europe, locul de unde Europa a început să existe cu 10.000-12.000 de ani î.Chr. În luna mai a anului 1999, în timpul vizitei sale în România, la invitaţia Patriarhului Teoctist, Papa Ioan Paul al II-lea a spus: „Domnul să binecuvînteze România, să binecuvînteze poporul său, leagăn al civilizaţiei Europei!...Veţi fi o naţiune prosperă, pămînt roditor de bine, popor solidar şi făcător de pace, tu Românie - Grădină a Maicii Domnului”. Pentru cunoaşterea şi punerea în valoare a trecutului nostru istoric este necesar să fie alocate anual fondurile corespunzătoare din Bugetul de Stat, din bugetele Consiliilor Judeţene şi din bugetele Consiliilor locale. În acest sens, la articolul 138 – Bugetul public naţional, la alin.2, trebuie completat textul astfel: „ În proiectul Bugetului de Stat se alocă cel puţin 1% din totalul cheltuielilor pentru Ministerul Istoriei Naţionale”. Un astfel de minister trebuie înfiinţat cu scopul de a se cunoaşte şi pune în valoare istoria adevărată a dacilor şi românilor, a Daciei Edenice şi României.
2) La articolul 2 – Suveranitatea, se impune modificarea alin.1, care să aibă următorul text: „Suveranitatea naţională aparţine Poporului Român, care o exercită prin Referendum”. Se elimină astfel posibilitatea ca suveranitatea naţională să fie exercitată şi de organele reprezentative ale Poporului Român.
3) La articolul 3- Teritoriul, se impune completarea alin. 3 astfel: „Reorganizarea teritoriului, sub aspect administrativ, se decide de Poporul Român prin Referendum Naţional”. În felul acesta se pune capăt diversiunilor şi tîrguielilor dintre cîţiva politicieni trădători pe tema regiunilor sau judeţelor mari şi mici.
4) La articolul 16 - Egalitatea în drepturi, la alin. 3 este necesară următoarea precizare: „Funcţiile şi demnităţile publice, civile sau militare, pot fi ocupate, în condiţiile legii, de persoanele care au numai cetăţenia română şi domiciliul în ţară”. Neexistînd precizarea „numai cetăţenia română”, s-a ajuns ca multe funcţii şi demnităţi publice, în ultimii 20 de ani, să fie ocupate de persoane cu dublă cetăţenie, care susţin şi promovează interesele altor state, împotriva românilor şi a României. Un exemplu convingător îl constituie reprezentanţii U.D.M.R., aflaţi în funcţii şi demnităţi publice, care au şi cetăţenia ungară şi care acţionează împotriva Statului Naţional Unitar Român, a Poporului Român, a Limbii Române şi a Tricolorului Românesc. Aceşti reprezentanţi ai U.D.M.R. au depus, în acest an, jurămînt de credinţă faţă de Ungaria. În această situaţie, preşedintele Băsescu, premierul Boc, Parlamentul şi partidele politice din Opoziţia de catifea (P.S.D., P.N.L., P.C.) nici măcar nu îndrăznesc să abordeze şi să comenteze subiectul.
5) La articolul 32 - Dreptul la învăţătură, este necesar să fie adăugat un aliniat nou, alin. 9, cu următorul text: „Pentru învăţămîntul general obligatoriu, Statul asigură existenţa şcolii în fiecare sat”. Aşa a procedat şi domnitorul Alexandru Ioan Cuza care, în anul 1864, a dispus ca, în maximum 1 an, să fie înfiinţate şcoli în toate satele. Această prevedere se impune să fie adăugată în Constituţie pentru a da posibilitatea tuturor copiilor de români să facă şcoală în localitatea de domiciliu. Totodată, se blochează politica antiromânească, dusă de către conducătorii alogeni ai României, care vizează desfiinţarea a mii de şcoli, inclusiv a zeci de licee, sub pretextul că nici un absolvent nu a trecut examenul de Bacalaureat, în vara anului 2011. Aceşti conducători ai României şi popîndăii politici îi urăsc pe profesori şi vor ca România să fie, în continuare, campioana Europei la analfabetism şi ţara în care există cei mai puţini cetăţeni cu studii superioare de pe Bătrînul Continent.
6) La articolul 34 - Dreptul la ocrotirea sănătăţii, avînd în vedere faptul că românii au fost aduşi în mod programat de Regimurile Iliescu, Constantinescu şi Băsescu pe ultimul loc în Europa în ceea ce priveşte starea sănătăţii, speranţa de viaţă şi nivelul de trai, este necesară să fie asigurată gratuitatea pentru toţi cetăţenii în ceea ce priveşte asistenţa medicală. Merită preluată experienţa în acest domeniu din Coreea de Sud, Finlanda şi din alte ţări, precum şi cea existentă în ţara noastră pentru anumite categorii de bugetari. Ca urmare, la articolul 34 să fie adăugat un nou aliniat, alin.(4): „Cetăţenii beneficiază de gratuitate în domeniul ocrotirii sănătăţii”.
7) La articolul 36 - Dreptul la vot, este necesar să fie introdusă obligativitatea participării la vot a cetăţenilor pentru a putea decide în privinţa viitorului lor şi al României, dar şi pentru a stopa fraudele electorale. Exceptînd Partidul România Mare, partidele politice parlamentare, împreună cu U.D.M.R., s-au preocupat, în principal, de perfecţionarea metodelor şi mijloacelor de fraudare a tuturor tipurilor de alegeri electorale. Singura industrie creată de Regimurile Iliescu, Constantinescu şi Băsescu este industria de furat la alegeri, inclusiv prin semnături false şi buletine de vot introduse în urne în locul cetăţenilor care nu s-au prezentat la vot. Articolul 36 din Constituţie trebuie complectat cu alin. (3): „Toţi cetăţenii care au împlinit vîrsta de 18 ani sînt obligaţi să participe la vot. Cei care nu participă la vot vor contribui la acoperirea cheltuielilor ocazionate de alegeri, conform legii”.
8) La articolul 41 – Munca şi protecţia socială a muncii, ar trebui să se ţină seama de ceea ce a scris genialul Mihai Eminescu şi au confirmat multe popoare, respectiv: „Temeiul unui stat e munca. Bogăţia unui popor stă în muncă, nu în bani... Fără muncă şi fără capitalizarea ei, adică fără economie, nu există libertate”. Regimurile Iliescu, Constantinescu şi Băsescu au lichidat aproape 6 milioane de locuri de muncă şi au alungat din ţara-mamă peste 5 milioane de români care muncesc în numeroase ţări ale lumii, contribuind la creşterea P.I.B.-ului din acele ţări. Prin muncă s-au dezvoltat şi au prosperat foarte multe ţări şi popoare. Exemple ca Germania, China, Japonia, U.S.A. şi Coreea de Sud sînt edificatoare. În România, pînă la sfîrşitul anului 1989, au fost asigurate locuri de muncă pentru toţi cetăţenii. Se ştie că se asigură cea mai bună protecţie socială prin muncă. Pe cale de consecinţă, este necesar ca să fie înscris în primul aliniat al articolului 41 din Constituţie următorul text: (1) „Statul asigură locuri de muncă pentru toţi cetăţenii”. Celelalte aliniate ale acestui articol din textul actual al Constituţiei primesc o nouă numerotare. Partidele politice care nu urmăresc şi nu pot să asigure locuri de muncă pentru toţi cetăţenii români au dreptul să refuze să participe la guvernare şi la alegeri. Pe această temă, a asigurării locurilor de muncă pentru toţi cetăţenii, apare necesitatea înfiinţării unui Minister al Reconstrucţiei Naţionale, într-o ţară care a fost multilateral demolată de Regimurile Iliescu, Constantinescu şi Băsescu. Pentru reconstrucţia naţională se poate apela la sprijinul Chinei, al Poporului Chinez prieten, inclusiv la credite de la băncile chinezeşti. Dar, pînă atunci, preşedintele Băsescu trebuie să afle că, de aproape 9 luni, România nu are ambasador la Beijing. Pe această temă este în vacanţă şi Opoziţia decorativă din politica românească.
9) La articolul 54 - Fidelitatea faţă de ţară, ar fi bine să se adauge o sancţiune pentru cei care încalcă Jurămîntul prevăzut de Constituţie sau de lege. În ultimii 21 de ani, preşedinţii României, premierii, miniştrii, parlamentarii şi alţi cetăţeni care au depus jurămîntul, la învestirea în funcţie, l-au încălcat liniştiţi, ştiind că nu există nici o sancţiune pentru această faptă. Majoritatea parlamentarilor şi miniştrilor au jurat cu mîna pe Biblie şi pe Constituţie, la începutul mandatului. Apoi, fără frică de Dumnezeu, au încălcat porunca „Să nu furi!”. Cei mai mulţi dintre ei nu se mai satură de furat, inclusiv la voturile din Parlament. Cine fură la Bacalaureat nu are dreptul să participe la examen în următoarele 3 sesiuni. Cine fură la vot în Parlament este mediatizat de televiziuni, rămîne pe post şi primeşte indemnizaţia întreagă. În Constituţie, la articolul 54, ar trebui adăugat alin.3, cu următorul text: „Încălcarea jurămîntului se sancţionează cu încetarea mandatului sau demiterea din funcţie, după caz“.
10) La articolul 82 – Validarea mandatului şi depunerea jurămîntului, textul alin. 2 ar trebui completat cu o referire expresă la fericirea Naţiunii Române, care a fost unica dorinţă a Eroului Naţional Avram Iancu şi a altor mari patrioţi români. Textul propus pentru jurămîntul pe care să-l rostească preşedintele României, senatorii, deputaţii şi miniştrii ar fi următorul: „Jur să-mi dăruiesc toată puterea şi priceperea pentru propăşirea spirituală şi materială a Poporului Român, pentru fericirea Naţiunii Române, să respect Constituţia şi legile ţării, să apăr democraţia, drepturile şi libertăţile fundamentale ale cetăţenilor, suveranitatea, independenţa, unitatea şi integritatea teritorială a României. Aşa să-mi ajute Dumnezeu”.
11) La articolul 136 - Proprietatea, se impune completarea lui cu alin. 6, avînd următorul text: (6) „Resursele naturale aparţin Poporului Român, constituie monopol de Stat, iar exploatarea lor se face de către firme româneşti de Stat, în concordanţă cu Interesul Naţional. Contractele încheiate după anul 1989 privind resursele naturale ale Poporului Român se reziliază, iar cele de privatizare pe resursele naturale din România îşi încetează valabilitatea. Persoanele vinovate de jefuirea bogăţiilor naturale din România vor fi condamnate penal şi le va fi confiscată întreaga avere”. Această prevedere este necesară în noua Constituţie a României, pentru a face posibilă exploatarea uriaşelor bogăţii naturale din ţara noastră în interesul Poporului Român, pentru a asigura prosperitatea cetăţenilor români şi pentru a stopa jefuirea bogăţiilor naturale din România de către asasinii politici şi asasinii economici din străinătate. Prezentăm un singur exemplu edificator. Prin contractul de privatizare a PETROM şi prin Legea nr. 555/2004 privind această privatizare, Regimul Iliescu-Năstase şi apoi Regimul Băsescu-Tăriceanu-Boc, cu susţinerea P.S.D., P.N.L.,P.D.L.,U.D.M.R., U.N.P.R. şi P.C., începînd cu anul 2005, au facilitat tuturor firmelor care exploatează ţiţei şi gaze naturale din România să le cumpere, pînă în anul 2014, la preţul fix de 10 dolari/baril la petrol şi 15 dolari/1.000 m.c. la gazele naturale, indiferent de nivelul preţului acestora pe piaţa mondială. În baza Legii nr. 555/2004, de aceste facilităţi incredibile beneficiază, pe lîngă firma O.M.V. din Austria, toate celelalte firme care exploatează ţiţei şi gaze naturale din România. Reamintim că împotriva Legii nr. 555/2004 şi a jefurii acestor bogăţii naturale s-a pronunţat şi acţionează numai Partidul România Mare. După anul 2014, Legea nr. 555/2004 nu prevede nici un preţ, nici o redevenţă pentru cei care exploatează ţiţei şi gaze naturale din România. Aceste produse energetice vor fi oferite gratuit celor care le exploatează. Firmele străine care cumpără de la Regimul Băsescu-Boc, la cele mai mici preţuri din lume, ţiţeiul şi gazele naturale din România au tupeul să majoreze, periodic şi nejustificat, preţurile carburanţilor şi gazelor naturale pentru agenţii economici şi pentru populaţie, cu scopul de a obţine profituri şi mai mari, dar şi pentru a contribui la Holocaustul împotriva românilor. Pe aceşti asasini politici şi asasini economici, guvernatorul alogen al Băncii Naţionale a României, dl. Isărescu, nu îndrăzneşte să-i eticheteze şi nici nu este măcar deranjat de faptul că nu se încasează anual venituri la Bugetul de Stat de cel puţin 10 miliarde euro. Dar pe cei peste 100.000 de tineri români care au fost ajutaţi de Regimul Băsescu-Boc, prin noile Legi ale Educaţiei şi ale Salarizării, să nu promoveze examenul de Bacalaureat s-a grăbit să-i facă mitocani. În mod normal, absolvenţii în cauză ar trebui să-l dea în judecată şi să-i pretindă daune morale. Are de unde plăti! Indemnizaţia secretă de bugetar şi premiile de care beneficiază anual dl. guvernator Isărescu, ca bugetar al Statului Român, se pare că întrec suma de 1,5 milioane lei. Opoziţia parlamentară (P.S.D., P.N.L. şi P.C.) tace şi pe această temă. Împotriva oricărei logici şi la comandă externă, institutele de sondare şi manipulare a opiniei publice îl creditează pe alogenul Mugurel Constantin Isărescu - cel care are pe conştiinţă lichidarea sistemului bancar românesc şi uriaşa datorie externă de peste 150 miliarde euro, cel care îi face mitocani pe mai mult de 100.000 de absolvenţi de liceu - ca fiind omul în care românii au cea mai mare încredere, pentru a fi ales, prin fraudă, în funcţia de preşedinte al României.
Un nou discurs rostit de liderul PRM în Parlamentul European – Strasbourg La Mulţi Ani, America, oriunde te-ai afla!
astăzi, 4 iulie, sărbătorim un Jubileu: 235 de ani de la Declaraţia de Independenţă a Americii. E o sărbătoare admirabilă, care marchează, aşa cum sună titlul filmului realizat de Griffith, „naşterea unei naţiuni“. Am să omagiez Ziua Naţională a Americii în felul meu, invocînd cîteva maxime şi aforisme.
Mark Twain: „Este bine că America a fost descoperită, dar ar fi fost şi mai bine dacă s-ar fi trecut pe lîngă ea“.
Talleyrand: „Americanii au 32 de religii şi un singur fel de mîncare“.
Henry James: „Aş putea să mă întorc în America... Să mor - dar niciodată, niciodată să trăiesc“.
Regele Edward al VIII-lea: „Lucrul care m-a impresionat cel mai mult în America a fost felul în care părinţii se supun copiilor“.
Albert Camus: „Carevasăzica, va trebui, într-o bună zi, să alegem între Rusia şi America?“
George Washington: „Un popor fără religie nu poate fi condus decît cu tunurile“.
Corneliu Vadim Tudor, adică cel care vă vorbeşte: „Dă, Doamne, minte la americani, pînă cînd nu vor face Planeta biftec!“
Discurs rostit luni, 4 iulie 2011
http://www.ziarultricolorul.ro/eveniment/un-nou-discurs-rostit-de-liderul-prm--n-parlamentul-european--strasbourg-la-muli-ani-america-oriunde-te-ai-afla.html
Document al Parlamentului European semnat de liderul PRM la Strasbourg Declaraţie oficială privind gestionarea populaţiei canine în Uniunea Europeană
- avînd în vedere articolul 13 din Tratatul de la Lisabona,
- avînd în vederea Rezoluţia Parlamentului European din 5 mai 2010 referitoare la Evaluarea planului de acţiune pentru bunăstarea animalelor 2006-2010,
- avînd în vedere articolul 123 din Regulamentul său de procedură
A) Întrucît, în conformitate cu tratatul, animalele sînt fiinţe sensibile iar statele membre UE trebuie să acorde întreaga atenţie cerinţelor referitoare la condiţiile de viaţă ale animalelor;
B) Întrucît, în unele state membre, animalele fără stăpîn pot reprezenta o ameninţare la adresa sănătăţii şi siguranţei publice;
C) Întrucît unele state membre aplică masuri extreme împotriva animalelor fără stăpîn
1) Invită Comisia să asigure respectarea principiului menţionat în articolul 13 din Tratat în statele membre;
2) Invită statele membre să adopte strategii corespunzătoare privind gestionarea populaţiei canine, care să cuprindă măsuri cum ar fi sterilizarea animalelor cu şi fără stăpîn, legi privind controlul cîinilor şi promovarea principiului deţinerii responsabile de animale de companie;
3) Solicită Comisiei să încurajeze statele membre să introducă identificarea şi înregistrarea obligatorie a fiecărui cîine, prin sisteme compatibile la nivelul UE, pentru a evita răspîndirea bolilor;
4) Încredinţează Preşedintelui Parlamentului sarcina de a transmite prezenta Declaraţie, împreună cu numele semnatarilor, Comisiei şi Guvernelor statelor membre.
http://www.ziarultricolorul.ro/special/document-al-parlamentului-european-semnat-de-liderul-prm-la-strasbourg-declaraie-oficial-privind-gestionarea-populaiei--canine-n-uniunea-european.html
Am aflat ce l-a făcut pe fostul meu şofer Cezar Marin să debiteze aberaţii despre mine: handicapatul e cu un picior în puşcărie, fiind implicat în traficul cu minore în Italia şi în scandalul de pedofilie şi proxenetism al lui Petre Mimiş!
Avalanşa de minciuni debitate, împotriva mea, de acest mic derbedeu are o explicaţie jenantă: nenorocitul a picat „pe tehnica“ D.G.I.P.I. („doi şi-un sfert“) în repetate discuţii telefonice cu Petre Mimiş, aranjînd afaceri sexuale scandaloase. De altfel, el e un cunoscut homosexual şi proxenet, activînd, mai ales, în lumea interlopă din Bucureşti şi Constanţa. Aşa că, pentru a-şi salva pielea şi a nu intra la pîrnaie, în „Lotul Doru Iuga“, a născocit, brusc, toată porcăria respectivă. Surse bine informate din Serviciile Secrete mi-au relatat următoarele: „Acest Cezar Marin este anchetat şi într-un Dosar de trafic cu minore în Italia. Luni, 27 iunie a.c., la orele 7 dimineaţa, un Audi - A 4 bleumarin, în care se aflau 3 ofiţeri ai Poliţiei de Frontieră (o femeie şi doi bărbaţi), l-a luat de la domiciliu, cu mandat de aducere, şi l-a transportat la sediul Inspectoratului General al Poliţiei de Frontieră, de pe Bd. Timişoara. Acolo, un procuror DIICOT l-a anchetat timp de aproape 3 ore. Aşa se explică atacul sinucigaş împotriva dvs., pentru a scăpa de arestare“. În aceeaşi zi, 27 iunie, eu i-am desfăcut contractul de muncă.
Teribila spaimă a lui se datorează şi unui Dosar Penal pentru înşelăciune, aflat la Judecătoria Sectorului 5 - infractorul Cezar Marin a dat o „ţeapă“ de 100.000 de euro unor oameni de afaceri greci. Pînă acum, el a fost salvat de închisoare de cîţiva dintre foştii colaboratori ai tatălui său, defunctul general SIE Ion Marin. Acum, însă, i s-a înfundat. Are rost să mă pun la mintea acestui putregai uman? La ora actuală, avocaţii mei lucrează la Plîngerea Penală, pe care o voi depune la întoarcerea mea în ţară. E inutil să precizez că sluga hoaţă minte fără ruşine, scoţînd din burtă cifre fantasmagorice şi situaţii care nu s-au petrecut decît în mintea sa bolnavă.
Şi încă ceva, ca să ajut presa să priceapă cu ce impostor are de-a face: el pretinde că e avocat (?!), ceea ce e o altă fabulaţie de om nebun, escrocul neavînd şcoală şi nici un fel de pregătire.
În curînd, voi face publică „biografia“ acestui borfaş.
http://www.ziarultricolorul.ro/comunicate-de-presa/am-aflat-ce-l-a-fcut-pe-fostul-meu-ofer-cezar-marin-s-debiteze-aberaii-despre-mine-handicapatul-e-cu-un-picior-n-pucrie-fiind-implicat-n-traficul-cu-minore-n-italia-i-n-scandalul-de-pedofilie-i-proxenetism-al-lui-petre-mimi.html
Numitul Petre Mimiş a fost dat afară din PRM, chiar pentru imoralitate, în anul 2008 !
În legătură cu scandalul, absolut jenant, provocat de valul de arestări printre homosexuali, se constată un comportament mizerabil al unor posturi de Televiziune şi publicaţii: şi anume implicarea, forţată, a numelui PRM (?!). E o manieră ruşinoasă de a face presă. Dacă nici eu nu-i pun la stîlpul infamiei pe practicanţii sodomiei, n-a mai făcut-o nimeni în România! Mai mult decît atît, dar, în repetate rînduri, am acuzat faptul că România a devenit raiul pedofililor străini şi am cerut pedeapsa capitală pentru cei care mutilează - fizic şi moral - nişte copii nevinovaţi. Referitor la acest Petre Mimiş lucrurile sînt clare: el a fost instalat, în anul 2004, în funcţia respectivă de traseistul Dănuţ Liga (actualmente parlamentar PDL); pe acest specimen l-am exclus, personal, din PRM din două motive:
1) Imoralitatea lui, de care am fost informat şi pe care un creştin practicant, ca mine, n-o putea tolera - amintiţi-vă cum l-am tăvălit pe fostul ambasador SUA, Michael Guest;
2) Lipsa de loialitate faţă de partid, într-un an electoral - concret, individul făcea jocurile PNL, dar cocheta şi cu PDL şi PSD, al căror membru a şi fost.
Aşa că invit presa - în special posturile Antena 1 şi Antena 3 - să nu mai arunce cu fumigene mincinoase. Dacă, totuşi, presa nu mai are alte subiecte „picante", o rog să relateze corect, adică să precizeze că acel Petre Mimiş a fost dat afară din PRM. De ce nu e prezentat acest nenorocit ca fost membru PDL şi PSD?
4 iulie 2011, Strasbourg
http://www.ziarultricolorul.ro/comunicate-de-presa/numitul-petre-mimi-a-fost-dat-afar-din-prm-chiar-pentru--imoralitate-n-anul-2008.html
Mesaj primit de liderul PRM la biroul său din Strasbourg
Mai multe organizaţii de militari veterani, orfani, văduve de război, militari în rezervă, poliţişti disponibilizaţi, ofiţeri de Informaţii, prin mine vă adresează rugămintea de a participa cu Organizaţiile PRM din judeţele Iaşi, Vaslui, Botoşani, Bacău, Vrancea, Neamţ, Suceava, Galaţi, Braşov, Cluj, Timişoara, la Iaşi, pe data de 22 iunie 2011, orele 9,00 – 11,00, la Atheneul din Tătăraşi, la Comemorarea a 70 de ani de la Marele Război pentru Reîntregirea Neamului şi la un Remember pentru cele 800.000 de victime ce au pierit în această conflagraţie.
Este o manifestare istorică, la care participă prof. Gheorghe Buzatu şi alţi istorici de marcă. Iniţial, am cerut aprobarea să organizăm această manifestare la Cercul Militar Iaşi, dar din cauză că se suprapune peste vizita delegaţiei veteranilor şi rezerviştilor Armatei Rusiei, nu am obţinut aprobarea decît la Atheneul Român. Sala are aproximativ 250 de locuri şi am invitat mai multe personalităţi, care, în timp, au dovedit că sînt fidele şi loiale României Mari, ca şi concept istoric.
Ne cerem scuze că nu v-am anunţat mai din timp, dar am întîmpinat multe obstacole, venite mai ales din partea unor lideri locali politici, care au dorit să politizeze evenimentul. Nu am dorit atragerea unui capital de imagine pe seama victimelor de război, mai ales că actualii guvernanţi comit un veritabil genocid împotriva populaţiei majoritare româneşti şi încurajează cercurile iredentiste şi revanşarde la acţiuni publice de atacare a suveranităţii României.
Vor fi prezenţi preşedintele Federaţiei Comunităţilor Evreieşti, Ambasadele SUA, Rusiei, Germaniei, Poloniei, Ucrainei, Republicii Moldova, Franţei, Marii Britanii şi rezidenţi NATO, precum şi istorici din Ungaria, Serbia, Rusia, Franţa etc.
Nu dorim să mediatizăm evenimentul pînă la consumarea lui deoarece prognozăm că anumite forţe retrograde vor boicota manifestarea ştiinţifică.
Pentru relaţii, mă puteţi contacta la numerele de telefon 0754 493065, 0742 494862, e-mail: mircea6591@yahoo.com , adpmold@gmail.com Cu stimă.
MIRCEA NICOLAE VASILIU,
Ex-manager la Asociaţia Detectivilor Particulari din România
http://www.ziarultricolorul.ro/special/mesaj-primit-de-liderul-prm-la-biroul-su-din-strasbourg.html
Un ţepar şi un poponar, care încearcă să scape de puşcărie: interlopul Cezar Marin
Referitor la aberaţiile debitate de numitul Cezar Marin, care pretinde că eu l-aş fi semnat în fals (?!) şi mi-aş fi însuşit salariul lui pe 2 ani (?!), mă văd nevoit să fac următoarele precizări:
1) Acest individ e fiul generalului S.I.E. Ion Marin, decedat, în condiţii suspecte, în urmă cu cca. 10 ani. Din respect faţă de memoria acelui om, pe care l-am cunoscut, eu l-am angajat pe fiul lui ca asistent local.
2) Ulterior, aveam să aflu biografia individului: interlop, proxenet, homosexual, ţepar. De două ori l-am dat afară şi tot de atîtea ori l-am reprimit, din milă, la rugămintea unor cunoştinţe. „Lanţul slăbiciunilor", al lui Caragiale.
3) Ultima oară am decis să-l elimin, definitiv, după ce secătura şi-a serbat ziua de naştere la un restaurant din Bucureşti (în numele meu, fără ca eu să fiu informat!), dar a plecat fără să plătească - şi acum mai are o datorie de aproape 8.000.000 de lei.
4) Acum, micul golan e urmărit penal pentru înşelăciune (i-a tîlhărit pe nişte greci, jefuindu-i de 100.000 de euro - ancheta se desfăşoară la Parchetul Sectorului 5) şi se poate deduce lesne că acesta e „preţul" cu care încearcă să scape de puşcărie: debitează cele mai scelerate minciuni despre mine. Nu exclud nici posibilitatea ca el să-şi negocieze libertatea, fiind unul dintre prietenii lui Cătălin Voicu. De altfel, voi publica, în curînd, „cazierul“ derbedeului.
5) N-are rost să mă pun la mintea acestui handicapat şi să resping tîmpeniile lui - îl voi da în judecată şi verdictul nu poate fi decît unul singur: ani grei de puşcărie pentru calomniator, care nu poate dovedi, nici în 1.000 de ani, fabulaţiile lui de om nebun. E de prisos să mai spun că eu nu mă ocup de plăţi şi de salarii, ci se ocupă echipa mea de consilieri. Haimanaua C. Marin şi-a primit toate salariile, deşi n-a muncit nici măcar o zi.
În concluzie, la cîte lichele am cunoscut în viaţa mea, ce mai contează una în plus? Asta e „facerea de bine la români".
http://www.ziarultricolorul.ro/comunicate-de-presa/un-epar-i-un-poponar-care-ncearc-s-scape-de-pucrie-interlopul-cezar-marin.html
Saptamana trecuta la Kanal D !
Urmariti emisiunea de saptamana trecuta aici:
http://dreptlatinta.kanald.ro/Editii/2011-06-30/ Publicat de
Sîmbătă, la Eforie Nord: Vadim s-a întîlnit cu participanţii la Şcoala de Vară a Tineretului PRM
Cei 200 de participanţi la Şcoala de Vară a Tineretului PRM s-au întîlnit, sîmbătă, 2 iulie a.c., la Eforie Nord, cu preşedintele partidului, domnul Corneliu Vadim Tudor, membru al Parlamentului European. Tribunul a fost primit cu urări de bun venit, cu flori şi cu steaguri Tricolore. În numele Organizaţiei de Tineret România Mare, preşedintele acesteia, Adrian Marin, a subliniat că prezenţa în mijlocul lor a domnului Corneliu Vadim Tudor constituie un motiv de satisfacţie, dar şi de hotărîre de a se angaja, cu toate forţele, în campaniile electorale importante care vor urma – cele pentru alegerile locale şi parlamentare.
Luînd cuvîntul, în aplauzele entuziaste ale participanţilor la Şcoala de Vară a Tineretului PRM, domnul Corneliu Vadim Tudor a făcut o analiză aprofundată a cauzelor care au generat această mare criză care devastează România, îndeosebi în plan economic şi social. Pentru aceasta sînt vinovate toate partidele care au fost la guvernarea ţării după decembrie 1989, dar mai ales regimul portocaliu, în frunte cu Traian Băsescu şi Emil Boc.
Corupţia de astăzi a căpătat forme maladive, nimic nu mai scapă nefurat din această ţară, iar cei de la Putere nu au nici o jenă şi nici o frică, minţind în continuare populaţia sărăcită şi chiar sfidînd-o cu luxul personal sau cu investiţiile lor aberante, din care îşi trag bani buni. Această stare de lucruri, de jaf şi de anarhie, anunţă, încă de pe acum, marea fraudă electorală care se pregăteşte pentru alegerile viitoare. Sînt tot mai multe semnale că populaţia nu mai suportă, că s-a săturat de toţi cei care au minţit-o şi înfometat-o, că Partidul România Mare şi preşedintele său, Corneliu Vadim Tudor, sînt singurii care mai pot salva România de la dezastru. În altă ordine de idei, vorbitorul a subliniat importanţa implicării tinerilor în politica partidului, ei urmînd să candideze pe cît mai multe locuri eligibile în campaniile viitoare. Totodată, vor fi rezervate mai multe locuri pentru tineri în cadrul delegaţiilor pe care domnia-sa le va trimite la Bruxelles şi Waterloo, pînă la terminarea mandatului, pe cheltuiala Parlamentului European.
În încheierea acţiunii, care a avut loc la Hotelul Miraj din Eforie Nord, domnul Corneliu Vadim Tudor a susţinut o Conferinţă de Presă, urmărită cu deosebită atenţie de cei prezenţi. Liderul PRM a fost însoţit de membri ai conducerii partidului – Dan Zamfirescu, Victor Iovici, prof. Adrian Popescu, de preşedinţi de filiale din Bucureşti şi din judeţul Ilfov – Dorel Vulpoiu, Constantin Cătălin Moisescu, precum şi de Cătălin Zamfira, expert în tehnici manageriale pentru alegeri.
http://www.ziarultricolorul.ro/eveniment/smbt-la-eforie-nord-vadim-s-a-ntlnit-cu-participanii-la-coala-de-var-a-tineretului-prm.html Publicat de
scoala de vara prm,
Documente oficiale, semnate de preşedintele PRM la...
Declaraţii ale Parlamentului European semnate, la ...
Preşedintele PRM a cîştigat procesul cu Cozmin Guş...
În atenţia lui Cătălin Predoiu şi a Laurei Codruţa...
Liderul PRM s-a adresat membrilor Comisiei Juridic...
Demisia, domnilor miniştri ai Justiţiei şi Interne...
Din respect faţă de China Preşedintele PRM refuză ...
Un nou discurs rostit de liderul PRM în Parlamentu...
Document al Parlamentului European semnat de lider...
Am aflat ce l-a făcut pe fostul meu şofer Cezar Ma...
Numitul Petre Mimiş a fost dat afară din PRM, chia...
Mesaj primit de liderul PRM la biroul său din Stra...
Un ţepar şi un poponar, care încearcă să scape de ...
Sîmbătă, la Eforie Nord: Vadim s-a întîlnit cu par...